Autobunn A3 (Lëtzebuerg)

50pxA3 - Diddelenger Autobunn 200px
   Zeechen  N°  Verdeeler  km
   20px   Lëtzebuerg (Rond-point Gluck)  0,0
   Fichier:AB-AS-blau.svg  1  Hesper/Houwald  
   Fichier:AB-Kreuz-blau.svg  A1 / A6 Gaasperecher Kräiz  1,158
   Fichier:AB-Rast.svg Fichier:AB-Tank.svg 16px   Aire de Berchem  5,387
   Fichier:AB-AS-blau.svg  2  Léiweng/Beetebuerg  6,610
   Fichier:AB-Kreuz-blau.svg   A13 Beetebuerger Kräiz  10,611
   Fichier:AB-AS-blau.svg  3  Diddeleng (nëmmen aus an a Richtung Lëtzebuerg Stad)  11,949
   Fichier:EU-Icon.svg   Uschloss un d'franséisch A31  13,288
D'Autobunn A3, och Diddelenger Autobunn genannt, ass eng lëtzebuergesch Autobunn am Kanton Lëtzebuerg an am Kanton Esch-Uelzecht. Se geet vum Rond-point Gluck an der Stad Lëtzebuerg no Süde bis bei d'franséisch Grenz, wou se um Territoire vun der Gemeng Zoufftgen un d'franséisch A31 ugeschloss ass.

Se ass eng wichteg Verbindung tëscht dem Autobunnsnetz vum Benelux an deem vu Westdäitschland op der enger Säit, deem aus Frankräich op der anerer.

Et gëtt 3 Autobunnsausfaarten/Opfaarten, 2 Autobunnskräizer an eng Plaz fir ze raschten.

Um Gaasperecher Kräiz kräizt d'A3 sech mat der A1/A6. Duerno kënnt geschwënn d'Aire de Berchem, déi gréisst Bensinnsstatioun vun Europa. E bësse méi südlech kräizt d'A3 um Beetebuerger Kräiz d'A13, déi no Osten hin Saarautobunn genannt gëtt, no Westen hin Collectrice du Sud.

D'Autobunn gouf tëscht 1978 (Lëtzebuerg - Ausfaart Diddeleng) an 1981 (Ausfaart Diddeleng - franséisch Grenz) a Betrib geholl.

D'A3 ass en Deel vun der E25, mat Ausnam vun deem Stéck vum Gaasperecher Kräiz bis un de Rond-point Gluck.

Se huet eng Längt vun 13,3 km.

 Trafick 
2024 goufen op der Héicht vum Beetebuerger Kräiz an der Moyenne pro Dag 70.695 Gefierer gezielt. Dat si ronn 5,5 Mol méi (414% méi) wéi 1985 (13.746). 2019 waren et der souguer 72.913.Pascal Mittelberger "Bis zu fünfmal mehr Fahrzeuge auf Luxemburgs Autobahnen." wort.lu, 16.03.2025.

 Ausbau op 2×3 Spueren 

 Pläng 
Am November 2014 goufe Pläng virgestallt, d'A3 op béide Säite vun 2 op 3 Spueren auszebauen. Fir d'éischt kéim 2015 den Tracé vum Gaasperecher Kräiz bis bei d'Aire de Berchem drun, duerno, vun 2017 un, d'Streck vum Beetebuerger Kräiz bis un d'franséisch Grenz, dann, 2019, d'Stéck tëscht der Aire de Berchem an dem Beetebuerger Kräiz, an 2020 d'Beetebuerger Kräiz selwer"Ausbau vun der A3 a vun der A4." (Video) op rtl.lu, Leschten Update: 11.11.2014, 07:04:54..

Am Abrëll 2017 goufen déi Pläng (wann och net mat deenen Datumen) am Regierungsrot guttgeheescht. D'Finanzéierungsgesetz fir e Montant vun 356 Milliounen Euro gouf de 14. Dezember 2017 ugeholl.

Zousätzlech zum Ausbau sollen d'Echangeure vu Léiweng a vun Diddeleng komplett reamenagéiert ginn, an et kéim zu gréissere Changementer um Beetebuerger Kräiz"Diddelenger Autobunn gëtt dräispuereg ausgebaut." rtl.lu, 06.04.2017, 17:07:39.. Am Februar 2019 sot den Transportminister François Bausch als Äntwert op eng parlamentaresch Fro, d'Aarbechte géifen 2020 ufänken"François Bausch: D'Aarbechte wäerten d'nächst Joer ufänken." rtl.lu, 14.02.2019, 11:29:57..

Am Dezember 2020 huet den Transportminister follgende Kalenner fir d'Aarbechte genannt:
DeelStreckUfank vun den AarbechtenAGaasperecher Kräiz - Ausfaart LéiwengMëtt 2021BAusfaart Léiweng - Bréck LéiwengCAusfaart Léiweng - Beetebuerger Kräiznom Deel BDReamenagement Beetebuerger Kräizlescht EtappEBeetebuerger Kräiz - franséisch Grenznom Deel Cmat enger WëldbréckMëtt 2021

 Ëmgesat 
miniatur|180x180px|Modell vun engem Schëld, dat eng Covoiturage-Spuer uweist (hei am Beispill wann op d'mannst dräi Leit am Auto sinn)
Den 23. Mäerz 2025 ass den éischten Deel vun der ëmgebauter Strooss opgaangen: vum Verdeeler Léiweng a Richtung Stad bestinn op enger Längt vu ronn 4 km elo dräi Spueren, wouvun déi ganz lénks de ganzen Dag iwwer fir de Covoiturage an den ëffentlechen Transport reservéiert ass. Hannert der Aire de Berchem ass et dann op ca 2,1 km erlaabt, datt Bussen iwwer d'Pannespuer fueren. Um Enn vum Tronçon, um Gaasperecher Kräiz, spléckt d'Autobunn sech engersäits a Richtung Rond-Point Gluck an anersäits a Richtung vun der A1 fir op Tréier an der A6 fir op Arel. 

Eng Woch méi spéit, den 30. Mäerz 2025 ass och déi nei Konfiguratioun a Richtung Frankräich opgaangen: vum Gaasperecher Kräiz bis op d'Héicht vun der Aire de Berchem (ca. 2,7 km) ass déi lénks vun den dräi Spuere just fir de Covoiturage an den ëffentlechen Transport. Bei der Raschtplaz mussen d'Gefierer vun där Spuer sech am Tirettesystem op déi aner Spueren areien.

Op de genannten Tronçonen ass d'Vitess an de Spëtzestonnen an op der Pannespuer op 70 km/h limitéiert an op 90 km/h fir déi aner Zäiten / Spueren.

Fir uganks 2026 ass da virgesinn, d'Opdeelung vun de Spueren an d'Vitesslimitatioun iwwer elektronesch Schëlter unzeweisen, déi manuell vum CITA aus gesteiert ginn ier dann 2030, wann de ganzen Ëmbau fäerdeg ass, déi dynamesch Opdeelung an d'Vitessmodulatioun komplett automatiséiert oflafe soll.thumb|left|D'A3 Richtung Süden, vun der Foussgängerbréck zu Beetebuerg aus gekuckt. Hannen am Bild: den RTL-Sender um Ginzebierg.thumb|left|Ufank, wann een aus Frankräich kënnt.
 Um Spaweck 

 D'A3 op der Websäit vu Ponts & Chaussées
 Erklärungsvideo iwwer d'Covoiturage-Spuer op Youtube

Kategorie:Autobunnen zu Lëtzebuerg
Kategorie:Kanton Lëtzebuerg
Kategorie:Kanton Esch-Uelzecht